Mengshol

Mengshol er et område i Ringsaker i Innlandet. Adkomst her er gjennom Gaupen eller Stavsjø. Området er mest kjent for å være fergested på Hedmarkssiden av det gamle fergesambandet mellom Gjøvik og Mengshol. Mjøsbrua fra Moelv og over på andre siden sto ferdig i 1985, og ferga på Mengshol avviklet driften kort tid etter (30. juli 1988). Fergebilletten kostet fem kroner da fergedriften begynte, deretter økte dette til ti, tjue, tretti og til slutt femti kroner frem til driftsstans.

Den siste ferga som gikk i rute Mengshol, "Mjøsfergen III", ligger fremdeles ved det gamle fergeleiet. Det er idag bolig i det gamle ekspedisjonshuset og i den gamle landhandelen.

Den første Olsenbanden-filmen fra 1969 hadde sine siste avsnitt filmet i Mengsholområdet, og filmen avslutter med en biljakt, hvor Sverre Wilberg blir jaget av Ivar Medaas. Wilberg kjører gjennom ferga og ut i vannet.

Eksterne lenker
 
 
 Folketelling 1900 for Nes kommune

Tidligere fergesteder i Hedmark
Bosetninger i Ringsaker